# PED 4591: Masteroppgave KDL (termin3) - Høst 2022

Tilstede: 13 studenter av 15 (2 fraværende)

Emneansvar: Morgane Domanchin

En majoritet av studentene (64%) mente at det var et generelt støttende og positivt sosialt miljø blant studentene. Studentene fant det enkelt å stille lærerne spørsmål knyttet til tema i faget, og en majoritet av studentene mente at lærer var villige til å hjelpe når de hadde problemer (62% svarte «helt enig»). De fleste studentene var enige om at tema som ble behandlet i timene var relevante for deres masteroppgave (7 av 13 svarte «helt enig» og resten svarte «ganske enig»).

Studentene satte pris på den personlige og generelle tilbakemeldingen som ble gitt til deres prosjektbeskrivelse. Dette gjorde at de kunne gjøre noen endringer før de møtte veilederen for første gang. Majoriteten av studentene ønsket flere seminarer av denne typen og mer tid til å diskutere og jobbe sammen, for eksempel å jobbe sammen med en SIKT/NSD-søknad. SIKT-prosessen var vanskelig for dem, og de ønsket å ha en egen forelesning om å skrive søknaden om å få godkjent sine metoder for datainnsamling og dataanalyse. De spurte om det kunne være mulig å invitere en av SIKT-ansatte for en forelesning. Den emneansvarlige sa at det var et interessant innspill og hun skal snakke med emnekoordinator Anders Mørch.

Majoriteten av studentene sa at de var stresset i desember på grunn av eksamener, noe som hindret dem i å gjøre hjemmelekser som ble bedt om i PED 4591. De ville foretrekke at det andre seminaret om *Litteratur review* ble holdt i januar, da de har for mange eksamener på dette tidspunktet. Emneansvarlig sa at dette ville bli endret til neste år.

Alle mente at det faglig-sosiale seminaret (mingling og lett servering) var veldig hyggelig og informativt. Studenter mente at de eksterne gjestene kom med relevante og nyttige bidrag. Alle var enige om at dette måtte beholdes.